## Imperialisme Barat dan Implikasi Ke Atas Pengislaman Borneo

## Hashim Fauzy Yaacob Kassim Thukiman

## Universiti Teknologi Malaysia

## ABSTRAK
Sepertimana kesultanan-kesultanan yang lain di Nusantara, beberapa kesultanan di Borneo memainkan peranan yang aktif menyebarkan Islam di wilayah berkenaan. Sebahagian masyarakat pribumi seperti kaum Melanau di Sarawak memeluk Islam seacara serentak dalam kumpulan yang besar. Hal ini berdasarkan kekeliruan dalam menentukan siapakah Melayu yang sebenamya kerana banyak suku kaum yang menerima Islam tidak mengiktiraf diri mereka sebagai "Melayu tulin" walaupun  telah  memeluk  Islam  bagi  membezakan  diri  mereka  daripada  golongan  "Melayu  tulin".  Bagaimana  pun kedatangan imperialis Barat seperti Sepanyol, Belanda, British, dan Portugis telah merencatkan perkembangan Islam di Borneo.  Kertas  kerja  ini  cuba  menggarap  implikasi  daripada  kedatangan  imperialis  ke  atas  penyebaran  Islam.  Hal  ini kerana,  Islam  tidak  meratai  Kepulauan  Borneo  sepertimana  Islam  merupakan  kelompok  paling  besar  di  kepulauan Nusantara  yang  lain  seperti  Jawa,  Sumatera,  Sulawesi,  dan  Tanah  Melayu.  Dengan  keupayaan  Kesultanan  Brunai  dan beberapa kesultanan di Kalimantan, Borneo sebenarnya berpotensi untuk di islamkan secara lebih meratai bcrbanding hari ini jika tidak kerana kcwujudan imperialisme Barat.

## Pendahuluan
mperialisme merupakan tajuk yang popular khususnya dalam bidang sejarah kerana ia adalah  fenomena  dalam  tamadun  manusia lampau  dan  hari  ini.  Kajian  berkaitan  isu  ini popular dalam kalangan sarjana di negara yang pernah  terjajah  dan  negara  bekas  penjajah. Bahkan,  teori-teori  berkaitan  imperialisme banyak  lahir  dalam  kalangan  sarjana  dari negara  bekas  imperialis  dengan  nama-nama tersohor  dalam  bidang  ini  seperti  Hobson (1948),  Robinson,  Gallaher,  dan  Snyder. Namun begitu tidak semua aspek imperialisme disentuh  kerana  terdapat  pendekatan  yang bersifat  makro  dan  ada  pula  bersifat  mikro sehingga  beberapa  aspek  yang  lain  kurang diberi  penekanan.  Di  Borneo  tumpuan misalnya  berfokus  kepada  sesuatu  kawasan tanpa merangkumi seluruh kepulauan tersebut kerana wilayah-wilayah di Borneo mengalami pengalaman  imperialisme  daripada  imperialis yang  berbeza.  Justertu  itu  kertas  ini  bertujuan mefokuskan kesan imperialisme secara khusus dengan  tumpuan  kepada  kesannya  ke  atas penyebaran  Islam  di  Borneo.  Hal  ini  kerana pada  asalnya  penyebaran  Islam  di  Borneo berlaku  secara  menyeluruh  walaupun  secara
peringkat  demi  peringkat  di  sesuatu  tempat sebelum dibatasi oleh kuasa-kuasa imperialis.

## Islam Di Borneo Sebelum Imperialisme
Menurut J.D. Ledge (1981: 61-62) penerimaan  Islam  berlaku  dengan  baik  di pusat-pusat perdagangan tetapi kurang diterima di  kawasan  masyarakat  pertanian  pedalaman. Ini bukan bermaksud penerimaan Islam kerana perdagangan semata-mata kerana Islam diterima penduduk setempat kerana kesamarataan berbanding Hindu yang berkasta. Penerimaan  Islam  bagi  seluruh  Nusantara berlaku  secara  berperingkat-peringkat  dan bertumpu  kepada  kawasan-kawasan  tertentu. Dengan itu sejarawan dari beberapa negara di Nusantara  sering  mendakwa  negara  tertentu lebih  awal  menerima  Islam.  Regitu  juga terdapat  negeri  atau  wilayah  dalam  sesebuah negara  mendakwa  wilayah  mereka  menerima Islam lebih awal berdasarkan bukti-bukti yang ada.  Pandangan  yang  sama  sering  wujud apabila  kita  membicarakan  kemasukan  Islam ke  Borneo.  Bagamainapun  boleh  disepakati bahawa masuknya Islam di Borneo secara aktif ialah  pada  abad  ke  15  samada  di  Sabah 4 , Sarawak, Brunai 5 dan Kalimantan.
I

## Kalimantan
Walaupun  Kalimantan  tidak  dianggap  oleh ahli  sejarah  seagung  kerajaan  Srivijaya, Majapahit  atau  Melaka  kerana  majoriti penduduknya  lebih  merupakan  golongan pribumi  di  pedalaman  dan  terpisah  daripada dunia  luar,  namun  terdapat  beberapa  kerajaan atau  kesultanan  yang  berpengaruh  dalam  era Islam  seperti  Sambas,  Sukadana,  Landak  dan Banjarmasin.  Islam  dikatakan  bertapak  di kalimantan sekitar 1475-1500. Sumber-sumber pengembara Barat mengenai Borneo antaranya oleh Roggewien dalam tahun 1712 membuktikan terdapat beberapa pusat perdagangan berhampiran Banjarmasin seperti Mempawa,  Teya,  Lando  dan  Sambas  yang mengendalikan perdagangan yang besar dengan  China  dan  Jepun  sebelum  daripada Portugis  mengetahui  jalan  ke  Timur  melalui Tanjung  Harapan.  Dengan  bilangan  kapal China  yang  berada  di  kepuluan  Borneo pengembara  ini  telah  mencadangkan  supaya perlu diwujudkan perdagangan dengan kepulauan  ini.  Justeru  itu  pada  1748  Belanda cuba mendesak pemerintah Banjarmasin untuk memberi mereka monopoli dalam perdagangan rempah.
Kerajaan berteraskan Islam awal tahun 1500 iaitu Sukadana/Matan,  Sambas, Landak, Mempawah,  Sintang,  Sangau,  Tayan,  Meliau, Sekadau,  Kubu,  Pontianak  biasanya  diketuai sultan  atau,  wakil  raja  dikenali  sebagai pengeranGelaran  ini  mempunyai  banyak persamaan  dengan  gelaran  pengeran  di kawasan  milik  Kesultanan  Brunai  seperti  di Sarawak.  Walaupun  Kalimantan  mempunyai penduduk  Islam  yang  sebahagiannya  dari Sumatera,  Jawa  dan  Bugis  yang  sangat berpengaruh di bahagian Pantai Timur Borneo dan  sebahagian  pantai  barat  tetapi  asal  usul Melayu  Islam  yang  utama  di  Kalimanatn seperti  di  Kapuas,  Banjar  dan  Kutai  ialah daripada kalangan Dayak yang memeluk Islam (King,  1993).  Hal  ini  menunjukkan  Islam memang turut tersebar ke pedalaman meskipun agak  terbatas  kerana  ia  berkembang  secara berperingkat-peringkat.
Terbentuk beberapa kesultanan yang menurut  penulis  Barat  tidak  layak  dipanggil sebuah negeri kerana terlalu kecil dan miskin.
Sesetengah ketua yang dipanggil raja tinggal di rumah yang dibuat daripada buluh. Keadaan ini berbeza  daripada  sesetengah  kerajaan  yang agak sederhana seperti Sintang atau kesultanan lebih besar seperti Pontianak atau Brunai yang terlibat  dalam  perdagangan  antarabangsa. Kewujudan  negeri  yang  sederhana  seperti Sintang, Silat, Suhaid, Selimbau, Jongkong dan Bunut  serta  yang  lebih  kecil  seperti  Gunung Tabur  dan  Sambaliung  yang  masyarakatnya beragama Islam menunjukkan kawasan- kawasan  ini  asalnya  ialah  wilayah  pedalaman yang didiami kaum Dayak dan menerima Islam melalui  proses  penyebaran  Islam.  Menurut kajian  Victor  T.  King  (1993:  125),  penduduk beragama  Islam  akan  berkembang  dalam sesuatu negeri kerana dasar pengeran mengembangkan agama tersebut dalam kalangan kaum Dayak. Seorang pengeran iaitu, Pangeran Haji Mohamad Abas misalnya telah mengembangkan  Islam  di  sekitar  Embau  dan Sungai  Bunut  sehingga  bilangan  penduduk Islam di kawasan itu bertambah melalui proses pengislaman dan bukannya penghijrahan".
Islam  mencapai  kemajuan  pesat  setelah terdirinya  kerajaan  Banjar  kesan  pertolongan Kerajaan  Demak  ke  atas  Pangeran  Samudera yang  kemudiannya  diangkat  sebagai  sultan pertama Kesultanan Banjar dan memeluk Islam dengan  nama  Sultan  Surian  Shah.  Kerajaan Banjar  bukan  sahaja  berpengaruh  di  kawasan pesisir  pantai  atau  sungai  tetapi  dapat mengembangkan budaya Melayu-Islam Banjar sehingga  ke  penempatan  Dayak  di  pedalaman ke-17.  Seperti  mana  kelaziman  di  tempat  lain Islam  masuk  secara  damai  dan  membentuk masyarakat  Islam  sebelum  terdirinya  kerajaan Banjar  meliputi  wilayah  Tabalong,  Barito, Alai, Hamandit, Balangan, Kintap, Biaju Besar, Biaju  Kecil,  Sebangau,  Mandawai,  Katingan, Sampit  dan  Pambuang.  Kerajaan  Banjar  juga mempunyai takluk seperti Sukadana, Sanggau, Sambas,  Batang  Luwai,  Karasikan,  Kota Waringin,  Pasir,  Kutai  dan  Berau.  14  Proses pengislaman Kalimantan boleh diuruti daripada Kalimantan selatan (1540), Kalimantan Tengah (Kota  Waringin,  (1620),  Kutai,  Kalimantan timur (1700), Pontianak, Matan dan Mempawah  (Kalimantan  Barat  1741,1743, 1750).
Antara  tokoh  pendakwah  terkemuka  yang menyebarkan Islam di Kalimantan ialah Sayyid Abdul  Rahman  atau  Khatib  Dayyan.  Di kawasan  tertentu  seperti  Kalimantan  Barat, antara  tokoh  berperanan  ialah  Syarif  Abdul Rahman bin Syarif Husain dari Hadramaut dan Kiyai Gade dari Kerajaan Demak. Banjarmasin pada  kurun  ke-18  dan  ke-19  juga  merupakan satu  lagi  pusat  peradaban  dan  pengajian Melayu  Islam.  Ulama  yang  paling  masyhur yang  mengasaskan  pendidikan  dan  persuratan Melayu Islam di kawasan ini ialah Muhammad Arsyad  bin  Abdullah  al-Banjari  (1710-1812) dengan kitab beliau yang termasyhur iaitu Sabil al-Muhtadin dan kitab perukunan. Beliau yang berada di Tanah Arab selama 30 tahun pulang pada  tahun  1773  mengintegrasikan  pengajian agama dan pertanian serta menyebarkan Islam di  Kalimantan  dan  tempat-tempat  yang  lain. Ulama-ulama lain ialah Muhammad Nafis bin Idris bin Husain al-Banjari (lahir 1735) dengan kitab  utama  beliau  al-Durr  al-Nafir  fil  Bayan Wahda  al-Asma  Wa  al-Zat  al-Taqdis  yang dicetak  di  Kaherah  dan  tersebar  di  seluruh Kepulauan Melayu.16

## Brunai, Sabah dan Sarawak
Perkembangan Islam di Sabah dan Sarawak serta  di  Brunai  sendiri  tidak  boleh  dipisahkan daripada  peranan  kesultanan  Brunai.  Peranan Kesultanan  Brunai  turut  diakui  sarjana  Barat seperti  Franko  de  Sende  dan  Ocho  Ftabudo. Menurut  mereka  pengaruh  Kesultanan  Brunai dalam  penyebaran  Islam  turut  merangkumi kawasan-kawasan  di  Filipina  seperti  di Balayan,  Manila,  Mindoro,  Bonbon  dan kawasan berhampiran.17 Brunai juga mempunyai  pengaruh  yang  kuat  meliputi keseluruhan  Kepulaun  Borneo  dan  pulau- pulauseperti Palawan, Suluk, Balayan, Mindoro,  Bonbon,  Balabak.  Balambangan, Bangi, Mantanai dan Saludang18
Pengislaman  Sabah  mempunyai  kaitan dengan  Kesultanan  Brunai  kerana  Sabah pernah  menjadi  sebahagian  daripada  Brunai. Semasa  pemerintahan  Awang  Alak  Betatar, Brunai  mendakwa  sebahagian  besar  Sabah termasuk  kawasan  Sandakan  hingga  ke  Pulau Sebatik yang bukan di bawah Kesultanan Sulu adalah milik Brunai . Di Bahagian Pantai Barat
Sabah  terdapat  sebilangan  besar  penduduk dikenali  sebagai  orang  Islam  asal  berasal  dari Brunai  yang  menyebarkan  Islam  seperti  di Papar,  Sipitang,  Membakut,  Menumbuk  dan sebagainya. Mereka menyebarkan Islam dalam kalangan kaum Bisaya yang tinggal di kawasan seperti  Weston,  Sipitang,  Kuala  Penyu  dan Beaufort.
Biarpun  teori-teori  kedatangan  Islam  ke Borneo masih dipertikaikan, hakikat yang jelas ialah  Islam  telah  bertapak  dengan  kuat  di Brunai  dan  Borneo  pada  abad  ke-17  dan menurut  catatan  Pigafetta  pada  tahun  1521, Kerajaan  Brunai  sebuah  Kerajaan  Islam  yang kuat  di  bawah  pemerintahan  Nakhoda  Ragam atau  Sultan  Bolkiah,  raja  kelima  Brunei. Kekuatan  pengaruh  kesultanan  ini  telah memperkembangkan Islam di Sarawak terutama  melalui  penempatan  syarif-syarif  di kawasan tersebut. Pengaruh Islam terutamanya melalui  orang  Arab  dianggap  kuat  kerana kegiatan dakwah mereka berjaya mengislamkan  orang  Sarawak  di  kawasan pesisir, terutama orang Melanau. Menurut Abdul Rahman Rukaini21, kedatangan  Islam  ke  Sarawak  seperti  juga  di kawasan  Alam  Melayu  yang  lain,  telah mengubah  kepercayaan  dan  pemikiran  orang Melayu  serta  mengubah  Weltanschauung masyarakat  Melayu  daripada  kepercayaan animisme  kepada  kepercayaan  kepada  Tuhan Yang  Maha  Esa,  daripada  kepercayaan  yang bersifat  mythological  kepada  pemikiran  yang rasional.
Keseluruhan  orang  Melayu-Islam  Sarawak berlandaskan kepada aliran sunni. Dengan itu, amalan orang Islam Sarawak dalam keagamaan tidak  banyak  berbeza  dengan  masyarakat Melayu Islam di tempat lain. Mereka meyakini agama  sebagai  sesuatu  yang  asas  dalam kehidupan  dan  sebagai  satu  sistem  etika. Institusi-institusi keagamaan seperti masjid dan surau  menjadi  jantung  nadi  kepada  jalinan persaudaraan  komuniti.  Islam  sebagai  satu sistem  hidup  dan  kepercayaan  telah  menjadi alat  penyatuan  dalam  kalangan  mereka  tanpa mengira status.

## Imperialisme Di Borneo
Kegiatan  imperialisme  di  rantau  Borneo melibatkan  beberapa  kuasa  yang  aktif  seperti
Sepanyol,  Amerika,  Belanda  dan  British. Seperti  selalu  di  bincangkan  oleh  sejarawan, dua kuasa yang paling berpengaruh di Borneo ialah  Belanda  dan  British.  Dua  negara imperialis  ini  dianggap  oleh  Nicholas  Tarling sebagai  "exclusive  lord  of  the  East"  terutama selepas Perjanjian Inggeris-Belanda 1824 yang menganggap Nusantara adalah milik mereka.
Perluasan  kuasa  Belanda  berlaku  secara berpeingkat-peringkat  di  Indonesia  tetapi berbanding  dengan  Jawa  dan  Sumatera,  gerak mara  mereka  di  Borneo  lebih  mengikut  gaya British di Tanah Melayu iaitu lebih menggunakan  perjanjian.  Ini  berlaku  antara 1898 hingga 1901. Di  Bahagian Pantai Timur perjanjian  dibuat  dengan  pribumi  dengan meletakkan  seorang  residen  di  Kutai  sebagai satu  kaedah  menghadapi  pengaruh  Brooke yang didokong oleh pihak British. Pada tahun 1908  Kutai  terpaksa  menyerahkan  Ulu Mahakam  kepada  Belanda,  Kesultanan  Pasir telah musnah dalam tahun tersebut dan begitu juga Berau dan Bulongan pada tahun 1909.
Di  Sarawak  aktiviti  imperialis  mula dilakukan  oleh  rakyat  British  James  Brooke sejak  awal  1840an  dengan  mengenakan tekanan  untuk  mendapatkan  wilayah-wilayah milik Kesultanan Brunai. Atas tekanan-tekanan yang  dilakukan  oleh  Brooke,  Sultan  Brunai terpaksa menyerahkan Sarawak kepada Brooke pada  1  haribulan  Ogos  1842  dengan  bayaran sebanyak  1,000  pound  tiap-tiap  tahun  kepada Sultan Brunai.
Akibat  daripada  ancaman-ancaman  yang dilakukan  oleh  musuh-musuh  beliau  yang terdiri  daripada  orang  Iban  dan  ketua-ketua Melayu seperti Sherip Masahor, Sherip Sahap, kegiatan perlanunan serta dengan terbunuhnya Raja Muda Hassim yang didakwa sahabat karib beliau,  Brooke  telah  menggunakan  alasan- asalan  ini  untuk  meluaskan  wilayahnya. Perluasan  wilayah  dilakukan  dari  Sungai Samarahan hingga ke Mukah dalam tahun 1846 dan kemudiannya ke Bintulu pada tahun 1860. Dengan  itu,  sehingga  tahun  1860  wilayah Sarawak menjadi tiga Bahagian, iaitu daripada Tanjung  Datu  hingga  ke  Sungai  Oya  dan kemudiannya ke Tanjung Kidurung. Perluasannya  wilayah  ini  diteruskan  oleh penggantinya  Charles  Brooke,  iaitu  dengan
mengambil  kawasan  dari  Tanjung  Kidurung hingga  ke  Tanjung  Baram  pada  tahun  1882, Daerah  Sungai  Trusan  tahun  1884,  Daerah Limbang tahun 1890 dan Lawas tahun 1905.
Di  Sabah,  imperialisme  mula  bertapak setelah pengambilan Labuan daripada Kesultanan Brunai pada 1846 dan pengambilan Sabah  oleh  Chatered  Company.  Chatered Company  telah  membentuk  satu  pentadbiran dikenali sebagai Borneo Utara atau Sabah pada hari ini. Kedua-dua wilayah iaitu Sarawak dan Sabah  secara  resmi  telah  diserahkan  kepada Kerajaan  Mahkota  British  pada  tahun  1946 oleh rejim Brooke dan North Borneo Company. Brunei  pula  turut  bemaung  di  bawah pemerintahan British.

## Pandangan Imperialis Tentang Islam
Pandangan  imperialis  tcntang  Islam  dan orang Melayu Islam boleh dilihat daripada dua perspektif iaitu pertama, penulis dari kalangan imperialis  yang  terdiri  daripada  pengembara seperti Horace St. John dan Snouck Hurgronje. Sebahagian daripada mereka boleh bertutur dan menulis  dalam  Bahasa  Melayu.  Snouck Hogranje  merupakan  antara  penulis  yang berpengaruh  sehingga  menyumbang  kepada pembentukan  banyak  polisi  kerajaan  Belanda di  Indonesia.  Perspektif  kedua  ialah  daripada tokoh-tokoh  imperialis  yang  terdiri  daripada pentadbir atau pegawai kolonial seperti Raffels, Spenser St. John dan Hugh Low yang membuat polisi  tetapi  mereka  juga  kadang-kadang membuat catatan dan menulis buku-buku yang menjadi rujukan pengembara yang lain. James Brooke  misalnya  menjadikan  karya  Raffles sebagai  panduan  memahami  sifat-sifat  orang Melayu dan keadaan di Nusantara.
Terdapat  penulis  atau  pengembara  yang membuat  penelitian  dan  penghuraian  secara objektif  mengenai  masyarakat  di  Borneo. Begitu  juga  terdapat  banyak  penghuraian tentang  pemerintahan,  sistem  sosio-budaya, tentang masyarakat Melayu-Islam dan tentang Islam  itu  sendiri  dibuat  secara  yang  tidak objektif,  berat  sebelah,  prejudis,  mempunyai sikap  permusuhan  dengan  tujuan  untuk memburuk-burukkan agama Islam dan penduduk pribumi.
Penulis  yang  bersifat  prejudis  dan  berat sebelah seolah-olah senada dalam menghuraikan sesuatu berkaitan masyarakat di Nusantara  amnya  dan  di  Borneo  khususnya. Ramai  yang  mempunyai  perspektif  yang hampir  sama  iaitu  sistem  kesultanan  Islam adalah  sistem  yang  menindas,  masyarakatnya terlibat  dengan  kegiatan  perlanunan  dan sebagainya.  Penghuraian  golongan  ini  sama ada  dalam  buku,  jurnal  atau  akhbar  memberi impak  yang  besar  kepada  agama  Islam termasuk menyemarakkan semangat pendokong  agama  Kristian  untuk  bersaing mengembangkan  agama  itu  atas  dokongan imperialis. Agenda gold, gospel and glory yang didokong  oleh  imperialisme  peringkat  awal tidak  terhenti  meskipun  imperialisme  selepas era  1870-an  dikatakan  bermotifkan  ekonomi seperti yang dihuraikan oleh pengkaji-pengkaji imperialisme seperti Hobson, Snyder, Gallaher dan  lain-lain.  Dalam  kertas  ini  penulis  akan membincangkan beberapa pandangan imperialis  terhadap  Islam  dan  orang  Melayu Islam.

## Konsep Mohammedan dan Mohammedanism
Sama  ada  disedari  atau  tidak  imperialis menggunakan perkataan
Islam dan
Mohammedan  atau  Mohammedanism  secara silih berganti. Di Sarawak konsep Mohammedan turut digunakan dalam laporan- laporan  resmi  seperti  warta  kerajaan  dan laporan  Supreme  Council.  Antaranya  seperti berikut:
" H.H. the Rajah addressed the Mohamedan members  and asked them if any change could be made in  the division  of  the property of  the late " 2 3 Dalam satu  laporan Supreme Council  yang lain:
" The Council was convened this day when the Malay Mohamedan Members placed before H.H.  the  Rajah  in  Council  a  code  of  Laws which they wished to have approved..." 2 4 Konsep Mohammadan
atau Mohammadenism  ternyata  suatu  yang  salah daripada  pandangan  Islam  kerana  ia  seolah- olah  merupakan  agama  yang  berlandaskan pemikiran  Nabi  Muhammad  atau  pandangan yang menyamai agama Kristian iaitu Christian
atau Kristianiti yang berasal daripada perkataan Jesus Christ.

## Pandangan  terhadap  orang  Melayu  dan Orang Islam
Dalam  beberapa  perkara  laporan  oleh penulis dan pengembara boleh menggambarkan  keadaan  orang  Islam  di Borneo,  tetapi  dalam  beberapa  perkara  yang lain  ia  tidak  objektif  dan  tidak  tepat.  Bock misalnya menukilkan:
"Like most mohammedans, the Sultan is very punctual  in  the  performance  of  his  religious duties.  Although  a  Hadji  he  has  never performed in  the Mecca  journey, but  has  sent his  representative  to  offer  prayer  at  the Kaba and kiss the feet of the Shereef of Mecca. Every year he gives large sums of money for pilgrims to offer at the shrine of the prophet" 2 5 Laporan ini menunjukkan amalan mengerjakan  haji  sebagai  salah  satu  rukun daripada lima rukun  Islam  merupakan amalan yang  menjadi  kelaziman  sebahagian  ummat Islam di Kalimantan dalam abad ke-19 bahkan beberapa abad sebelum itu meskipun melibatkan  perjalanan  yang  jauh  iaitu  antara Borneo  dan  Semenanjung  Tanah  Arab. Bagaimanapun  terdapat  beberapa  keraguan dalam laporan penulis-penulis seperti ini yang mungkin disebabkan oleh sikap prejudis seperti laporan  yang  menyatakan  sultan  meminta supaya  dicium  kaki  Sherif  Makkah  kerana amalan itu tidak pernah dianjurkan oleh agama Islam.
Terdapat  beberapa  sebab  cara  penulisan yang demikian, antaranya kerana penentangan kerajaan-kerajaan Islam terhadap dasar imperialisme Barat. Pengalaman buruk daripada  penentangan  menyebabkan  timbul kebencian sepertimana tulisan J.H. Moor dalam Singapore  Chronicle  tentang  orang  Bugis. Moor menulis:
"There  is  an  old  Bugis  proverb,  known  to almost child of six years of age: it has indeed resolved  itself  into  a  precept  of  the  Koran.  I have  frequently  heard  the  following  question put  to  the  boys  during  the  puasa  month: "Should  you  meet  in  the  jungle  at  the  same moment a tiger, a black snake, and a European, which would you kill first? "

## .
Moor  menulis  sedemikian  kerana  sikap orang  Bugis  yang  tidak  menyenangi  orang Barat  di  atas  usaha-usaha  Barat  menggugat masyarakat  dan  pemerintahan  serta  pengaruh orang Bugis dalam perniagaan serta pemerintahan  di  Sulawesi  dan  Borneo. Kecenderungan  yang  sama  dilakukan  oleh mereka di negeri-negeri Borneo Utara.
Tentang  Sarawak,  sesetengah  penulis menggambarkan  sikap  orang  Melayu-Islam dari sudut pandangan etnosentrik dan kristian- scntrik.  Penulisan  yang  sebegini  bertujuan menghina  atau  merendah-rendahkan  orang Melayu dan agama Islam yang dianuti mereka. Penulis-penulis  yang  menulis  dari  sudut pandangan ini antaranya Hugh Low dan Horace St.  John.  Horace  St.  John  dalam  '  The  Indian Archipelago,  its  History  and  Present  State, Volume II, tahun 1853 menyatakan:
The  Malays  are  Mohamedans,  living under the rule of the prophets descendents,  a  mongrel  race  of  tyrants, gamblers,  smokers,  piratesm  and  chief, who  divide  their  time  between  cock fighting, smoking, concubines and collecting taxes.27
Pandangan  ini  berbeza  sekali  dengan pandangan  yang  telah  diberikan  oleh  Spenser St. John yang menyatakan:
The  Malays  are  faithful  to  their relatives and devotedly attached to their children.  Remarkably  free  from  crimes, and  when  they  are  commited  they generally  arise  from  jealously.  Brave when well led, they inspire confidence in their  commanders;  they  are  highly sensitive to dishonour, the tenancious as regards  their  conducts  toward  each other,  and  being  remarkably  polite manner,  they  render  agreeable  all intercourse  with  them.  Malays  are generally accused of great idleness, and in some sense they deserve it; they do not like continuous work, but they do enough to  support  themselves  and  families  in comfort,  and  real  poverty  is  unknown among them.
Gambaran-gambaran  yang  telah  diberikan itu  juga  bertujuan  untuk  memperlihatkan bahavva  orang  Melayu-Islam  bukan  satu bangsa  yang  bertamadun  dan  mempunyai sistem kehidupan yang teratur. Akan tetapi jika dilihat  kepada  sistem-sistem  sosiopolitik  dan ekonomi  orang  Melayu-Islam  yang  wujud  di Sarawak ternyata sekali pandangan sedemikian tidaklah tepat dan benar.

## Islam Adalah Ancaman Kepada Imperialis
Kebanyakan  penentangan  yang  dilakukan ke  atas  imperialis  pada  awal-awal  penjajahan menerima  pengaruh  Islam  dan  didokong  oleh tokoh agama. Pengalaman Belanda di Indonesia  menghadapi  Perang  Diponegoro, Perang  Padri  dan  Perang  Acheh  serta pengalaman menghadapi Raja Ali Haji di Riau membuatkan  Imperialis  menganggap  Islam adalah  ancaman.  Pengkaji-pengkaji  sejarah Barat  turut  mengakui  hakikat  ini.  Bastin  dan Benda  menganggap  Islam  bukan  sahaja menjadi  elemen  penting  bersifat  anti  Kristian tetapi  sebagai  satu  tenaga  khususnya  di Indonesia  yang  menentang  ketuanan  orang kafir.  J.  D.  Legge  pula  menegaskan  agama Islam  menjadi  satu  lambang  penentangan terhadap kuasa asing akibat daripada bertambah  mendalamnya  pengaruh  agama Islam.  Di  bahagian  utara  kepulauan  Borneo golongan sherif memainkan peranan yang sama meskipun  sejarawan  Barat  selalu  menyebut  ia hasil  tindakbalas  golongan  ulama,  sherif  atau pembesar  implikasi  daripada  kepentingan- kepentingan  mereka  yang  dirampas  oleh imperialis.  Secara  tidak  langsung  seperti  di abad  ke-21  agama  islam  itu  sendiri  dianggap sebagai ancaman. Perspektif Imperialis dipengaruhi  oleh  penentangan  sengit  yang mereka  hadapi  di  samping  fakta-fakta  dan tafsiran  yang  diambil  daripada  buku-buku tulisan  pengembara  dan  pentadbir  yang menulis  buku  atau  catatan,  serta  nasihat golongan  tertentu  sepertimana  dilakukan Hurgronje.
Pendirian sedemikian mendorong Imperialis membuat  polisi  yang  keras  ke  atas  peranan agama Islam. Di Indonesia pemerintah Belanda melibatkan Ratu Belanda dan Gabenor General membuat  pengawasan  yang  ketat  dengan
melantik  bupati  untuk  mengawal  ulama. Belanda  bahkan  meletakkan  pemerhati  di Jeddah,  Culcutta,  Singapura  dan  Cairo  untuk mengawal  jemaah  haji  dan  turut  mengawal sistem pemergian ke Mekah. Belanda juga cuba memisahkan  antara  agama  dn  politik.  Polisi- polisi  ini  memperolehi  pandangan-pandangan Snouk Hugronje. Belanda berpura-pura bersikap neutral terhadap agama untuk menipu ulama,  peruntukan  untuk  gereja  adalah  tinggi tetapi untuk Islam diwujudkan peraturan demi menjaga keamanan.

## Kesan Imperialisme Barat Terhadap Penyebaran Islam
Dipengaruhi pespektif seperti dinyatakan di atas  beserta  dengan  agenda  asal  imperialisme untuk menyebarkan ideologi, agama dan sistem pemikiran  mereka,  kuasa  imperialis  telah mengamalkan  banyak  dasar  yang  memberi impak yang besar kepada penduduk tempatan, antaranya  ke  atas  Islam.  Imperialisme  yang berlaku  ke  atas  kerajaan  utama  di  Borneo khususnya  ke  atas  wilayah  milik  Kesultanan Brunai  dan  Kerajaan  di  Kalimantan  Barat dalam jangkamasa pendek atau panjang secara langsung  telah  menyekat  penycbaran  Islam. Sebelum ini semua kesultanan Islam termasuk dari  luar  Borneo  seperti  Demak  dan  Sulu mempunyai  pengaruh  yang  kuat  ke  atas pengislaman masyarakat Borneo. Imperialisme juga  telah  membataskan  peranan  pedagang- pedagang  Timur  Tengah  dan  Pedagang  Islam dari  India  serta  Parsi  yang  juga  berpengaruh dalam penyebaran Islam. K.N. Chowduri yang meneliti  penguasaan  pedagang  Islam  di  di Lautan  Hindi  dari  abad  ke-7  hingga  ke-14 dengan  jelas  memaparkan  peranan  tersebut kerana pusat-pusat perdagangan dalam tempoh tersebut  terletak  di  bawah  kerajaan  Islam  di Timur Tengah, India dan Nusantara. Kegiatan pedagang  Islam  yang  kian  terbatas  sedikit sebanyak  mempengaruhi  penyebaran  Islam. Dalam  kertas  ini  tiga  kesan  utama  yang membataskan  penyebaran  Islam  diutarakan iaitu  penyusutan  dalam  kegiatan  dakwah, halangan oleh pihak imperialis dan persaingan dengan kristianisasi.
Penyusutan Dalam Kegiatan Dakwah Memang banyak pertikaian tcntang siapakah paling berperanan dalam menyebarkan  Islam  di  Nusantara.  Terdapat sarjana  seperti  Syed  Naquib  al-Atas  yang condong  kepada  peranan  ahli  sufi,  tetapi sarjana merumuskan penyebaran Islam berlaku kerana  peranan  pedagang,  pendakwah,  ahli sufi,  pemerintah  di  Nusantara  sendiri  (contoh Kesultanan  Melaka,  Brunai,  Acheh,  Demak dan Banjarmasin) serta perkahwinan. Apa juga kecenderungan  mana-mana  sarjana,  dalam ajaran  Islam,  setiap  umatnya  berkewajipan menyampaikan  ajaran  Islam.  Ajaran  ini meresapi  pegangan  seorang  Islam  tidak  kira mereka pedagang, pendakwah atau pemerintah. Dengan  itu  Islam  tersebar  bukan  melalui  satu kaedah  atau  disebabkan  peranan  segolongan sahaja  tetapi  bersifat  menyeluruh.  Dapat diperhatikan  apabila  imperiahsme  melanda Nusantara  khususnya  di  Borneo  ia  memberi kesan  kepada  pedagang  Islam  dan  kuasa kesultanan  yang  sangat  berpengaruh  dalam penyebaran  Islam.  Dalam  jangkamasa  pendek atau  panjang  ia  telah  menyusutkan  kegiatan dakwah.
Penyusutan  dakwah  melibatkan  peranan tenaga-tenaga  penting  di  sebalik  penyebaran Islam  iaitu  sultan,  pembesar  tempatan,  sherif, makdum, dan ulama. Terbatasnya kuasa politik yang  didokong  oleh  sultan  dengan  pengaruh kuat  ulama  telah  menyusutkan  dakwah  dalam beberapa  keadaan.  Petama,  tumpuan  dalam strategi  menghadapi  penjajah.  Kesultanan Brunai  dan  lain-lain  kesultanan  di  Borneo misalnya lebih menumpukan perhatian kepada bagaimana  menghadapi  kelicikan  imperialis untuk menguasai wilayah-wilayah milik mereka  dan  terpaksa  mengurangkan  peranan mereka dalam penyebaran Islam.
Kedua , kemerosotan ekonomi dan ketenteraan akibat pencerobohan menyebabkan kelemahan  sesuatu  institusi  pemerintahan. Kekuatan  pengaruh  Kesultanan  Brunai  antara lain  ialah  berpunca  daripada  kedudukan ekonomi kerana penguasaan dalam perdagangan.  Kesultanan-kesultanan  Islam  di Asia  Tenggara  amnya  dan  Borneo  khususnya ialah  kerajaan  yang  berasaskan  kekuasaan maritim yang menguasai perdagangan.
Kemerosotan pengaruh mereka dalam perdagangan kerana dihancurkan oleh imperialis  melemahkan  kedudukan  mereka termasuk  dalam  ketenteraan  yang  turut memberi  kesan  kepada  kegiatan  penyebaran Islam.
Ketiga , penglibatan imperialis dalam mengapi-ngapikan  pemerintah  tempatan  yang terlibat  dalam  konflik  dengan  pembesar  lain menyebabkan timbul konflik yang lebih tajam sehingga tumpuan diberikan kepada menghadapi  persengketaan  yang  melemahkan pemerintahan  yang  lebih  dominan  walaupun sokongan imperialis diberikan kepada pembesar  yang  kurang  dominan.  Keempat kekuatan  yang  berkurangan  dalam  mengusai wilayah  taklok  menyebabkan  perpecahan  dan kerajaan pusat yang sedia ada terpaksa bertahan untuk mempertahankan kewibawaannya. Kelima,  Terdapat  kerajaan  yang  kehilangan terus  kuasa  pemerintahan  terutama  kerajaan kecil  yang  menyebabkan  peranan  mereka tehakis  dari  segi  moral  kerana  kekalahan kepada  imperialis,  walaupun  sebelumnya kerajaan  ini  dapat  mempengaruhi  masyarakat pribumi  lain  sepertimana  pengaruh  golongan pengeran  di  Sarawak  dan  beberapa  kerajaan kecil di Kalimantan, kerana sistem pentadbiran mereka  yang  lebih  sofistikated  dan  dapat mempengaruhi  masyarakat  pribumi  lain. Apabila  ini  berlaku  kerajaan  yang  berkuasa iaitu  Inggeris  dan  Belanda  membuka  ruang kepada penyebaran Kristian. Keenam, keupayaan pendakwah berkurang kerana tiada dokongan  kuat  dari  kuasa  politik,  apatah  lagi kekangan  menghadapi  penjajah  yang  lebih berkuasa. Peranan kuasa politik sangat penting sebelum kedatangan imperialis dalam mendokong golongan pendakwah. Pengembara Norway  Carl  Bock  menukilkan  Sultan  Kutai sendiri  menghantar  ulama  untuk  berdakwah dalam kalangan Dayak Long Wai,  yang mana usaha  ini  berjaya  apabila  dua  raja  Dayak  di Long Wai memeluk Islam.
Satu  ciri  yang  unik  tentang  penyebaran Islam  di  Borneo  berbanding  di  kawasan  lain ialah  peranan  satu  golongan  yang  dikenali sebagai syarif. Peranan syarif tidak terbatas di Sarawak, Brunei  dan Sabah sahaja tetapi  juga di  Kalimantan.  Syarif  biasanya  dikaitkan
dengan keturunan Arab. Sebahagian golongan ini  menjadi  pembesar  di  beberapa  kawasan dengan  persetujuan  sultan.  Selain  daripada yang  terpaksa  berkonflik  dengan  imperialis seperti  syarip  sahap  dan  syarif  masahor  di Sarawak, terdapat golongan ini yang tidak lagi aktif datang ke Borneo setelah wilayah-wilayah Borneo dikuasai imperialis.
Begitu  juga  dengan  golongan  pedagang. Ekonomi  perdagangan  sangat  penting  yang menjalinkan  hubungan  dagang  antara  pusat perdagangan  yang berasaskan negara kelautan dengan kawasan pedalaman berteraskan pertanian.  Banyak  perubahan  dari  segi  sosio ekonomi  dan  keagamaan  bertukar  melalui hubungan  ini  kerana  orang  Islam  mengusai perdagangan.  Ia  melibatkan  orang  Melayu Islam  tempatan  dan  pedagang  Muslim  dari negara  Arab  dan  India  yang  menguasai perdagangan dunia waktu itu, iaitu antara abad ketujuh  hingga  abad  ke-14.  Penguasaan ekonomi  melalui  sistem  laissez  faire  dan monopoli  oleh  British  dan  Belanda  telah menyekat  pengaruh  pedagang  Islam  dan sekaligus  menyekat  penyebaran  Islam  yang sangat nyata daripada berkurangnya penyertaan pedagang  Islam  setelah  pelabuhan-pelabuhan utama  yang menjadi  tumpuan mereka diambil alih oleh imperialis.
Selain daripada itu imperialisme melibatkan peperangan.  Peranan  golongan  ulama  dalam peperangan  menghadapi  imperialis  sangat penting.  Seperti  yang  dinyatakan  oleh  Bastin dan  Benda  atau  J.D.  Legge,  Islam  merupakan tenaga dalam penentangan menghadapi imperialisme.  Banyak  alim  ulama  terbunuh kerana  mereka  berperanan  melancarkan  jihad seperti  yang  berlaku  dalam  Perang  Jawa, Perang Acheh, Perang Banten, Perang Makasar dan  Perang  antara  Belanda  dengan  Riau. Golongan  ulama  yang  biasanya  sangat berperanan  dalam  kegiatan  dakwah  kerana pengaruh  daripada  kewibawaan  mereka  atau kerana  mereka  diutus  oleh  pemerintah  telah mengalami  penyusutan  disebabkan  ramai  di antara  mereka  terbunuh  dalam  peperangan menghadapi imperialisme.

## Halangan Ke Atas Penyebaran Islam
Halangan  boleh  berlaku  dalam  pelbagai cara,  antaranya  kawalan  yang  ketat  pihak imperialis termasuk melalui ketenteraan ke atas rakyat  bagi  membataskan  pergerakan  mereka bukan sahaja dalam aktiviti penyebaran ke luar bahkan aktiviti-aktiviti dalam masyarakat yang mungkin dianggap sebagai berpotensi menanamkan bibit-bibit penentangan terhadap kuasa imperialis. Nicholas Tarling menyatakan dalam era berakhimya perang Jawa pada tahun 1830,  Royal  Netherland  Indies  Army  (KNIL) secara resmi dibentuk. Jumlah tentera Belanda di  Hindia  Belanda  13555,  daripadanya  6000 adalah  Eropah.  Pada  tahun  1883  jumlahnya bertambah  berkali  ganda  iaitu  mengandungi 1218 pegawai dan 26678 tentera. Daripadanya 10343 adalah Eropah, 1744 Ambon dan 14591 Jawa, Sunda, Bugis dan Madura.
Sepanyol  yang  sampai  di  Filipina  pada tahun 1565 dan berjaya menawan Manila 1571 telah  membataskan  penyebaran  Islam  di Kepulauan  Luzon  dengan  cara  menyekat pengaruh  Brunai  di  kepulauan  itu  termasuk membinasakan rakyat Brunai yang berniaga di Luzon.35  Di  Brunai  pemusnahan  yang  cuba dilakukan  oleh  Sepanyol  ialah  pemusnahan total iaitu bukan hanya melumpuhkan perdagangan  Brunai  sahaja  tetapi  bertujuan melumpuhkan  seluruh  kekuatan  termasuk penyebaran Islam yang memberi impak bukan sahaja di Borneo tetapi bahagian utara Filipina. Hal  ini  dapat  dilihat  apabila  Sepanyol  turut membakar masjid di Brunai setelah kegagalannya  memusnahkan  Brunai  secara mutlak.
Kerajaan imperialis juga membuat pelbagai polisi  dan  undang-undang  bagi  mengawal aktiviti  orang  Islam  dan  institusi-instusi mereka.  Seperti  dinyatakan  Hussin  Mutalib undang-undang Islam misalnya telah dibirokrasikan  dan  dikawal  oleh  pegawai imperialis yang menggunakan "model sekular" sama  ada  oleh  British  atau  Belanda.  Undang- undang syariah diganti dengan undang-undang sekular.  Undang-undang  di  bawah  kadhi  juga mendapat  nasihat  daripada  pegawai  British dengan  kewujudan  Majlis  agama  Islam.  Di Indonesia  undang-undang  syariah  dan  adat yang  berada  di  bawah  sultan  dan  hakim
bertukar. Kebimbangan pihak berkuasa Belanda  kepada  ulama  telah  mendorong Belanda  mengetatkan  sebarang  aktiviti  dan mengurangkan amalan syariah.38

## Persaingan dengan Proses Kristianisasi
Penulis mengetengahkan tiga teori kristianisasi  iaitu  teori  kuasa  paksaan,  teori propagasi, dan teori kuasa imperialisme. Teori paksaan  ialah  penyebaran  agama  kristian secara paksaan yang dilakukan secara kekerasan sepertimana yang dilakukan Sepanyol  dan  Portugis  ke  atas  masyarakat pribumi  di  Amerika  Latin.  Teori  propogasi ialah  penyebaran  secara  pemujukan  oleh mubaligh  manakala  teori  kuasa  imperialism ialah penyebaran dilakukan setelah imperialism berlaku.  Imperialism  membuka  ruang  kepada penyebaran  agama  itu.  Penyebaran  melalui kuasa  imperialism  mempunyai  perbezaan dengan  dengan  kuasa  paksaan  dan  propogasi walaupun  terdapat  unsur-unsur  kedua-dua kaedah tersebut dalam imperlisme.
Pendekatan  propogasi  berlaku  melalui perdagang  dan  paderi  dalam  'satu  kapal" {together  in  one  ship)  yang  mana  menurut Robequain "The aims are not identical, but yet the  glory."  Unsur-unsur  propagasi  dilakukan dalam imperialisme apabila mubaligh memperolehi  kesempatan  tersebut  setelah imperialisme berlaku. Contoh melalui pembukaan sekolah. Mubaligh tidak memaksa anak-anak masyarakat terjajah untuk memasuki sekolah mubligh sebaliknya lepasan sekolah ini diberi  peluang  mendapat  pekerjaan  dalam sistem  pemerintahan  imperialis.  Kaedah  ini tidak menunjukkan imperialis memaksa sepertimana  di  Amerika  Tengah  tetapi memberi ruang kepada mubaligh melaksanakan penyebaran dengan bebas dalam kalangan masyarakat kolonial. Menurut Penulis
Perancis Charles Robequain penyebaran Kristian berlaku seiring dengan  eksploitasi  dan  pendudukan  wilayah. Seperti di Amerika, penyebaran Kristian mula dilakukan  oleh  Sepanyol  dan  Portugis. Sebelum  Inggeris  dan  Belanda,  Peranan Sepanyol  lebih  menonjol  di  Borneo  melalui gangguan  yang  dilakukan  ke  atas  kesultanan Brunai.
Di  Kalimantan  gerakan  penyebaran  agama Kristian  bermula  sejak  1836.  Kegiatan Evangelical hingga 1935 telah berjaya menarik seramai 80,00 orang memeluk agama itu iaitu terdiri  daripada  golongan  Dayak  dipedalaman yang kebanyakannya ialah Roman Khatolik.
Di Sabah Kristian mula dikembangkan abad ke-18.  Pertubuhan  Kristian  yang  mula  datang ke  Sabah  ialah  Roman  Chatolic  yang menjalankan kegiatan sejak 1850-an, Anglican, Persatuan  Perkembangan  Injil,  Persatuan Mubaligh gereja Australia, Gereja Persendirian Basel  Borneo,  Seven  Day  Advantists,  St. Josephs  Foreign  Missionary  Society  of  Mill Hill, England dan Borneo Evanglical Mission.'10  Badan-badan  kristian  ini  bukan sahaja  mendirikan  gereja  tetapi  juga  sekolah- sekolah  misionari.  Muhiddin  Yusin  dalam penelitiannya menganggap kedatangan imperialis  telah  menghapuskan  ketenteraman, kehormanian dan kedamaian yang dialami oleh masyarakat  pribumi  kerana  penjajah  tidak bermatlamatkan ekonomi sahaja tetapi membawa  nilai  sekular  dan  kristianisasi. Imperialis di Sabah menjadikan agama Kristian sebagai agama paling kuat yang dapat menarik penduduk yang belum beragama untuk memluk Kristian.  Kegiatan  badan-badan  Kristian mendapat perlindungan dari penjajah sama ada Chatered  Company  maupun  pentadbiran British  yang  bermula  pada  tahun  1946. Tempias  kegiatan  ini  dirasai  oleh  masyarakat Islam  apabila  sistem  pendidikan  sekular menjauhkan  sedikit-demi  sedikit  umat  Islam daripada agama Islam.
Proses Kristianisasai berlaku dengan ketara di  Sarawak.  James  Brooke  ketika  datang  ke Sarawak  telah  membawa  bersama-samanya paderi  Kristian.  Pada  tahun  1848  dua  orang pengembang  agama  Kristian  dari  Anglican Church, iaitu  Francis  Mc Dougall dan Doktor Priest tiba di negeri itu. Selepas persaraan Mc Dougall pada tahun 1869, aktiviti mengembangkan agama Kristian telah diteruskan  oleh  paderi-paderi  yang  lain,  iaitu Walter  Chambers  1870-1881,  Frederick  Hose 1881-1907, Robert Monsey 1909-1917,  Logie Densen  1917-1932,  Noel  Hudson  1932-1937, Francis Hollis 1938-1948, dan Nigel Cornwall 1949. Selain Anglican Church, Mission Roman
Khatolik juga telah tiba di Sarawak pada tahun 1881. Galakan kepada badan-badan Kristian ini menyebabkan  banyak  lagi  mubaligh  Kristian datang ke Sarawak. Pada tahun 1900 American Methodist Mission telah sampai di Sibu.
Satu perkara yang penting dengan kedatangan  mubaligh-mubaligh  Kristian  ini ialah mereka bergerak cergas untuk menyebarkan  agama  Kristian  melalui  usaha- usaha mendirikan sekolah. Usaha pertama telah dilakukan  oleh  Anglican  Church,  kemudian diikuti  oleh  Roman  Khatolik.  Kedua-dua mazhab ini mendirikan sekolah seperti Sekolah St. Joseph 1883, St. Tresa, dan Convent 1885. Pada  tahun  1900  mubaligh  Methodist  telah menjalankan kegiatan mereka dengan mendirikan  sekolah  Methodist  di  penempatan orang Cina keturunan Foochow di Sibu.
Brooke mempunyai sikap seorang imperialis tulin sehingga dikecam oleh akhbar khusunya liputan yang dibuat oleh The London Times  kerana  menyerang  penduduk  pribumi atas  alasan  mereka  adalaha  lanun.  Namun begitu  sikapnya  terhadap  penyebaran  Kristian agak  berbeza  iaitu  ia  mahukan  penyebaran dilakukan  secara  pujukan.  Di  samping  itu beliau  menentang  usaha  dilakukan  ke  atas orang Islam.43 Kedatangan mubaligh Kristian bukan  sahaja  mencabar  kedudukan  agama Islam  tetapi  juga  melahirkan  satu  sistem pendidikan  sekular  yang  berlainan  coraknya daripada  sistem  pendidikan  orang  Melayu. Orang  Melayu  sebelum  kedatangan  Brooke lagi  telah  mempunyai  sistem  pendidikan mereka  yang  tersendiri  berlandaskan  agama Islam.
Kristian  menghadapi  kesukaran  bahkan tidak  berjaya  untuk  menyebarkan  agama  itu apabila  masyarakat  setempat  telah  menerima Islam.  Sepertimana  pemyataan  Robequain "The  boundary  of  the  Christian  region,  which does  not  include  all  the  Philiphines,  the  Sulu Island  and  even  Mindanao  being  excluded  in convincing  evidence  that  Chriastinity  has found  great  difficulty  in  securing  a  footing among  people  already  set  fast  in  IslarriM Menurut Aqib Suminto, kristianisasi mempunyai  hubungan  yang  erat  dengan masalah menghadapi Islam di Nusantara.
Walaupun kristianisasi tidak dapat memecahkan  tembok  masyarakat  yang  telah menerima  Islam,  imperialisme  Barat  telah memberi  ruang  kepada  kristianisasi  yang impaknya ialah wujud persaingan sengit antara Islam  dan  Kristian.  Kecenderungan  imperialis untuk mempertahankan Kristian dan membendung  Islam  telah  menyekat  usaha- usaha  penyebaran  Islam  khususnya  dalam kalangan  masyarakat  pribumi  sendiri  untuk menyebarkan agama Islam ke atas masyarakat pribumi lain yang belum menerima Islam.

## Simpulan
Sarjana  selalu  membahaskan  implikasi imperialisme ke atas politik, sosio-budaya dan ekonomi negara-ncgara yang dijajah.
Bagaimanapun  di  Borneo  kecenderungan tenitama  dalam  bidang  Antropologi  lebih
tertarik  kepada  kajian  seperti  etnografi golongan  pribumi  di  pendalaman.  Sejarawan pula  banyak  memfokus  kepada  kesan-kesan seperti kebangkitan politik. Tumpuan terhadap implikasi  ke  atas  agama  Islam  tidak  banyak diperkatakan terutama dalam konteks penyebaran  Islam  walaupun  penulis  banyak menegaskan,  imperialisme  tidak  memberi kesan  ke  atas  penduduk  yang  telah  menerima Islam sama ada di Borneo atau wilayah lain di Nusantara seperti di Mindanao, Jawa, Sumatera, Sulawesi atau Tanah Melayu. Kertas ini memfokus kepada penyebaran Islam kerana agama ini yang lebih berpengaruh di Nusantara berbanding  agama  lain.  Justeru  itu  diharap kajian  lebih  mendalam  dapat  dilakukan  bagi mengenalpasti  kesan  sebenar  imperialisme  ke atas penyebaran agam suci ini di Nusantara.

## Referensi
Abdul  Latif  Abu  Bakar  dan  Hanipah  Hussin,
2004. Kepimpinan Adat Melayu Serumpun .  Melaka:  Institiut  Seni Malaysia Melaka
Awang  Abdul  Aziz  Bin  Awang  Juned,  1992.
Islam Di Brunei Jilid I . Seri Begawan: Jawatankuasa Tertinggi Sambutan  Jubli  Perak  Sultan  Brunei dan pusat Sejarah Brunei Darusslam. Bastin, J. and Benda, Harry J. 1977. A History of Modern Southeast Asia: Colonialism, Nationalism, and
Decolonialization . Sydney: Prentice-Hall. Bock, C. 1985. The Head-Hunters of Borneo:
A Narrative of Travel up the Mahakkam and Down  the Barito; also Joumeyings in Sumatra (rerprint   from
1881 edition). Singapore: Oxford University Press.
H.  Aqib  Suminto,  1985. Islam  Di  Indonesia
Politik  Hindia  Belanda  Het  Kantoor voor  Inlandsche  zaken .  Singapura:
Pustaka Nasional.
Hipkins,  James  R,  1972.  The  History  of  the Chinese in Borneo. Sarawak
Museum
Journal . Vol. XIV Nos. 38-39, pp. 109-151
Hussin Mutalib, 2008. Islam in Southeast Asia . Southeast Asia Background
Series
No.  11.  Singapore:  Instittute  of  Southeast Asian Studies. Kamrani  Buseri,  Humaidy  &  Ahmad  Juhaidi, 2006.  Islam  dan  Keragaman  Budaya Lokal Di Kalimantan". Dim.
Komaruddin  Hidayat  &  Ahmad  Gaus  AF edt. Menjadi Indonesia: 13 Abad Eksistensi Islam di Bumi Nusantara .  Jakarta: Mizan. King, Victor. T. 1993. The Peoples of Borneo .
Oxford: Blackwell.
Legge,  J.D.  (1981) Indonesia (terj.).Kuala Lumpur: Dewan Bahasa dan Pustaka.
Lockard,  Craig.  A.  1971.  Charles  Brooke  and the Foundations of the Modern Chinese
Community in Sarawak, 1863-1917. Sarawak Museum Journal  Vol XIX Nos 38- 39. Lockard, Craig.A. 1971. The Early Development  of  Kuching  1820-1857,
JMBRAS Vol. 49.
Louis,  WM  Roger,  1973. Imperialism:  The Robinson and Gallagher   Controversy .
New York: Franklin Watts.
Moor,  J.H.  1837. Notices  of  the  Indian Archipelago  and  Adjacent  Countries. Singapore:  Frank  Cass  and  Company Limited.
Muhiddin Yusin, 1990. Islam Di Sabah . Kuala
Lumpur: Dewan Bahasa dan Pustaka.
Pole-Evans, R.J, 1956. "The Supreme Council,
Sarawak". Sarawak Museum
Journal ,
Vol 7, Nos 7-9, June 1956, pp.89-108. Robequain,  C.  1954. Malaya,  Indonesia, Borneo,  and  the  Philippines (translated by E.D. Laborde). London: Longmans. Snyder,  Louis  L.  1973. The  Imperialism Reader. New York: Kennikat Press. Tarling,  N.  2001. Imperialism  in  Southeast Asia . London: Routledge.
Varney,  Peter  D.  ()  The  Anglican  Church  in
Sarawak  from  1848  to  1852. Sarawak
Museum Journal, pp.377-401.